A Heldenplatz ye a plaza exterior d'o Hofburg y fue construyita baixo o reinato de l'emperador Francisco Chusé, como parti d'o que sería o futuro Kaiserforum (o foro imperial), que nunca no se remató. En a parti noreste, ye rodiata por o Sector Leopoldiniano d'o Hofburg, por o sudeste por o Neue Hofburg, y por o sudueste por a Ringstraße, d'a que ye deseparata por a Äußeres Burgtor ("puerta exterior d'o castiello"). Por o norueste no bi ha garra edificio, por o que se puet veyer a Ringstraße con o Parlamento, o Rathaus (Casa d'a Ciudat), y o Burgtheater.